**Pamokos uždavinio formulavimo atmintinė**

**Vienas iš sėkmingos pamokos kriterijų – beveik visi mokiniai įvykdė pamokos uždavinį**

**Kaip tai pasiekti?**

**Svarbu žinoti, kaip uždavinį formuluojame!**

1. **Pamokos uždavinyje numatome, ko ir kaip sieksime šioje pamokoje.**
2. **Mokymosi uždaviniai nusakomi konkrečiai, aiškiai, glaustai, pamatuojamais teiginiais, rodančiais laukiamus mokinių mokymosi rezultatus artimiausiu metu (pamokoje).**

1. **Pamokos uždaviniui būdinga trinarė struktūra:**

**Sąlyga - Veikla - Numatomas rezultatas**

|  |  |  |
| --- | --- | --- |
| **Sąlyga** | **Veikla** | **Numatomas rezultatas** |
| Kuo naudodamiesi - priemonės, šaltiniai, žinios, gebėjimai, nuostatos... | Ką ir kokiais būdais mokiniai gebės padaryti - svarbiausias ketinimas. | Ką mokiniai padarys, pagamins, atliks - konkretus darbas, kokiais kriterijais bus vertinama. |

1. **Veikla nusakoma vartojant konkrečius veiksmažodžius:** pasakyti, pakartoti, išvardinti, atpažinti, rūšiuoti, aprašyti, paaiškinti, pateikti argumentus, nustatyti priežastis, iliustruoti, konstruoti, išspręsti...
2. **Įvardinant rezultatą nusakomas vertinimo kriterijus:**

* Užduoties atlikimo taisyklingumą (5 ir daugiau teisingų atsakymų).
* Laiką, per kurį turi būti atlikta užduotis (per minutę surasti 40 žodžių).
* Užduoties atlikimo tikslumą (pateikti termometro duomenis dviejų dešimtųjų laipsnio tikslumu).
* Kiekį (aptarti 5 reikšmingus veikėjo bruožus).
* Kokybę (teisingai atlikti krakmolo tyrimą).
* Atitikimą procentais (išspręsti 85 proc. pateiktų uždavinių).
* Reikalaujamus žingsnius (taikant teisingą veiksmų seką nustatyti kompiuterio klaidą).
* Medžiagos naudojimą (iškirpti suknelę, paliekant ne daugiau 10 proc. atraižų).
* Saugumą (prieš paleidžiant mechanizmą patikrinti visas apsaugas).

1. **Pamokos uždavinio formulavimo pavyzdžiai:**

* Naudodamiesi vadovėlio pavyzdžiais mokiniai bent trijuose iš penkių sakinių įrašys taisyklingą laiko formą.
* Remdamiesi vadovėlio medžiaga, mokytojos pasakojimu ir pratybų sąsiuvinio užduotimis, mokiniai įvardins 5 išskirtinius Vokietijos bruožus.
* Naudodami konstrukcines medžiagas, darbo įrankius bei priemones, mokiniai suprojektuos bei taisyklingai išpjaus 5 kalėdinio aksesuaro detales.
* Dirbdami poromis, remdamiesi iliustracijomis ir dokumentų ištraukomis įvardins 5 pokyčius, įvykusius LDK gyvenime Gedimino valdymo laikotarpiu.